als_Latn dik_Latn sag_Latn
(konica.al)- Kapiteni i Kombëtares shqiptare, Mërgim Mavraj, e kishte thënë një ditë më parë se do të luanim vetëm për fitore dhe se të gjithë futbollistët ishin betuar për të dhënë maksimumin. Ndërsa pas fitores, Mavraj u shpreh: “Duka na uroi për fitoren dhe për paraqitjen që bëmë. E fituam ndeshjen si skuadër jo si individë të veçantë. Është kënaqësi e madhe që jam pjesë e skuadrës, nomalisht dikush duhet ta marrë përgjegjësinë. Shiriti i kapitenit na lumturon të gjithëve, por kur kapiteni nuk luan, duhet ta mbajë dikush tjetër. Kemi patur raste për të fituar më thellë. Izraeli gaboi dhe ne dolëm të ndeshja që na përshtatet, për ta goditur kundërshtarin nëpërmjet kundërsulmit. Rëndësi ka që u rikthyem.”
Ndërsa mbrojtësi Elseid Hysaj, që ka bërë një tjetër ndeshje të madhe, me dy asiste për gol, deklaroi ps fitores: “E pata thënë edhe më parë, nuk ka probleme në grup. Ka qenë edhe çështje fati dhe çështje interpretimi. Treguam edhe njëherë që ne jemi ekip. Folëm gjatë të gjithë djemtë para ndeshjes dhe u rikthyem te fitorja, që me sa më thanë, qenka fitorja më e thellë në historinë e Kombëtares sonë jashtë fushe gjatë një fushate eliminatore. Tani të pushojmë të qetë dhe të kthehemi protagonistë në shtator.”
Protagonist në fitore 3-0 ndaj Izraelit ishte edhe Ledian Memushaj, që pas ndeshjes pohoi: “Gjëja më e rëndësishme ishte të riktheheshim te fitorja dhe të tregonim se jemi grupi që kemi qenë më përpara. Kur fiton një ekip fitojnë të gjithë, si trajneri, si magazinieri, si fizioterapisti. Askush nuk e fiton i vetëm ndeshjen. Goli i parë për mua si kuqezi? Është kënaqësi e madhe, por sot doja të fitonte skuadra. Jetoj më shumë për ekipin jo për golat e mi. Sadiku bëri mirë që u inatos me mua, por unë atij doja t’ia pasoja. Gjëja më e rëndësishëm është të arrijmë të tretët.”
als_Latn als_Latn als_Latn